laion/Wikipedia-Exotic huggingface dataset:
חיל האוויר הבלגי

רכיב האוויר הבלגי (בהולנדית: Luchtcomponent, בצרפתית: Composante air) הוא הזרוע האווירית של הכוחות המזוינים של בלגיה. למרות שנוסד רשמית רק בשנת 1910, שורשיו של חיל האוויר הבלגי נעוצים עוד בשנת 1909, מה שהופך אותו לאחד משירותי האוויר הוותיקים בעולם. מאז שנת 2002, הוא חלק חשוב מהכוחות המזוינים הבלגים. למרות גודלו היחסי, לחיל האוויר הבלגי היסטוריה ארוכה ומפוארת, והוא ממלא תפקיד חיוני בהגנת המדינה ובביטחון האירופי. שורשיו של חיל האוויר הבלגי, המוכר כיום כ"רכיב האווירי" (Luchtcomponent), נעוצים עוד בשנת 1909, כאשר שר המלחמה הבלגי, גנרל ז'וזף הלבאו, רכש מספר מטוסים לאחר שחווה את טיסתו הראשונה. אירוע זה סימן את תחילתו של עידן חדש, עידן שבו כלי טיס יהפכו לחלק בלתי נפרד מהמערך הצבאי הבלגי. במהלך מלחמת העולם הראשונה, חיל האוויר הבלגי, אף שהיה קטן יחסית, מילא תפקיד חיוני בהגנה על המדינה מפני התקפות אוויריות גרמניות. בשנים שבין שתי מלחמות העולם, חיל האוויר הבלגי עבר תהליך מקיף של מודרניזציה. הוקמו טייסות חדשות, רכשו מטוסים חדשים ומתקדמים יותר, ופותחו טקטיקות לחימה חדשניות. התפתחות זו אפשרה לחיל האוויר הבלגי להיכנס למלחמת העולם השנייה כשהוא מצויד ומאומן בצורה טובה יותר. למרות ההתקדמות המשמעותית שעבר, חיל האוויר הבלגי לא הצליח לעמוד בפני המתקפה הגרמנית המאסיבית במאי 1940. תוך ימים ספורים, רוב כלי הטיס הבלגים הושמדו והחיל חדל לתפקד כיחידה צבאית מאורגנת. עם זאת, לא כל הטייסים הבלגים נכנעו. רבים מהם הצליחו להימלט לבריטניה, שם הצטרפו לחיל האוויר המלכותי הבריטי והמשיכו להילחם בנאצים לאורך כל המלחמה. לאחר תום מלחמת העולם השנייה, חיל האוויר הבלגי נבנה מחדש במהירות. החיל צויד במטוסים חדשים מתוצרת ארצות הברית ובריטניה, והפך לחלק מברית נאט"ו שהוקמה בשנת 1949. לאורך השנים השתתף חיל האוויר הבלגי במספר משימות בינלאומיות, ביניהן במלחמת קוריאה, במלחמת וייטנאם ובמשימות שמירת שלום בבלקן, מלחמת אפגניסטן ומלחמת עיראק. בשנת 2002 עבר חיל האוויר הבלגי רפורמה מקיפה כחלק מרפורמה כוללת של הכוחות המזוינים הבלגים. במסגרת הרפורמה, פורק חיל האוויר והפך ל"רכיב האווירי" כחלק ממבנה צבאי אחוד. שינוי זה נועד לייעל את פעילות הצבא ולהתאימו למציאות המשתנה של המאה ה-21. תפקידי רכיב האוויר הבלגי: הגנה אווירית על השטח האווירי של ממלכת בלגיה תמיכה בכוחות היבשה הבלגים השתתפות במשימות בינלאומיות במסגרת נאט"ו וארגונים בינלאומיים אחרים. אתר האינטרנט הרשמי של חיל האוויר הבלגי מדיה וקבצים בנושא חיל האוויר הבלגי בוויקישיתוף חיל האוויר הבלגי, ברשת החברתית אקס (טוויטר) מוטו חיל האוויר המלכותי בלטינית שמשמעותו "דרך הקושי (או המצוקה), אל הכוכבים" או "דרך המאבק, אל הכוכבים". ראו ערך בויקי-אנגלית. Oost-Europa, Defensie (בהולנדית) Luchtcomponent, Defensie (בהולנדית)
V1

V1 היא אפליקציית תוכן וחדשות ישראלית הכוללת תוכני וידאו קצרים המבוססת על תוכני הווידאו של ערוץ 12 וחדשות 12, לצד מקורות נוספים, בהם סוכנויות ידיעות ויוצרי תוכן. האפליקציה מופעלת על ידי קבוצת קשת. האפליקציה החלה לפעול ב-1 במאי 2024. ב-1 במאי 2024 עלתה האפליקציה בגרסת בטא לא רשמית ביוזמת קשת דיגיטל והשיגה תוך זמן קצר למעלה מ-50 אלף הורדות. הרקע להקמת האפליקציה הגיע על רקע השינויים הטקטוניים בשוק הטלוויזיה והמדיה, בהם השפעתן של הרשתות החברתיות, הרגלי צריכת התוכן המשתנים, מעבר מקריאת טקסט לצריכת וידאו, העדפה לתוכן shortform על פני longform, עידן תוכן הגולשים ועוד. מלחמת חרבות ברזל העמיקה את הצורך בעדכוני וידאו מהירים ואמינים, שיופעלו על ידי מערכת עיתונאית מנוסה ועצמאית וייתנו מענה לפייק ניוז ולתכנים האנטישמים שמופצים ברחבי הרשתות החברתיות. האפליקציה משלבת בין הסטנדרטים של המערכות העיתונאיות – אמינות, בדיקת עובדות, עורכי תוכן, עיתונאים, עמוד בית, מבזקים ומדורים, לבין השפה של אפליקציות הסושיאל – פיד ורטיקלי, קטעים קצרים ושפה קלילה. היא מציעה פיד תוכן לצד הומפייג', ופונה גם לקהלי יעד צעירים, חדשניים ועדכניים, שמחפשים דרכים חדשות לצרוך חדשות. האפליקציה מציגה פיד חדשות שבו מדברים על פוליטיקה, צבא וביטחון, ספורט, אוכל, סלבס, אופנה, בריאות, בידור ותרבות ועוד המון נושאים.. האפליקציה פותחה בשנת 2024 בקשת דיגיטל, על בסיס מחקרי שוק ומשתמשים. את המיזם מנהל נטע ליבנה, לשעבר העורך הראשי של ידיעות אחרונות, לצד מערכת המונה כ-20 עורכי וידאו ואנשי תוכן ובליווי סמנכ"לית התוכן של קשת דיגיטל, ליאור יניב. האפליקציה מנוהלת על ידי מערכת עצמאית. האפליקציה מקבלת את החדשות ממערכת N12 וחדשות 12 לצד מקורות נוספים, בהם סוכנויות ידיעות ויוצרי תוכן. ההיבט המסחרי של האפליקציה מנוהל על ידי קשת. אתר האינטרנט הרשמי של V1 קשת בהפתעה חדשה: זו האפליקצייה החדשה שתוכלו להוריד, באתר Ice, ‏2024-06-27 V1 החדשות החדשות - אפליקציות ב-Google Play, באתר play.google.com
אלי עזר

אלי עזר (נולד ב-7 בדצמבר 1974 בתל אביב) הוא קצין בצה"ל בדרגת תת-אלוף. משמש כראש מטה אגף הטכנולוגיה והלוגיסטיקה. קודם לכן, שימש ראש חטיבת הלוגיסטיקה, מפקד מרכז הובלה וקצין לוגיסטיקה פיקוד המרכז. עזר התחנך בארצות הברית. הוא למד תואר ראשון בלוגיסטיקה במכללת ספיר ותואר שני במדעי המדינה וביטחון לאומי באוניברסיטת חיפה. בנוסף, הוא מחזיק בתואר שני נוסף בלימודי ביטחון לאומי מהמכללה לביטחון לאומי. [דרוש מקור] עזר התגייס לצה"ל בשנת 1994 ושירת כלוחם בגדוד 94 שבחטיבת כפיר. במהלך שירותו עבר קורס מ"כים חי"ר ושירת כנגד לוגיסטיקה. בהמשך, עבר קורס קציני לוגיסטיקה וחזר לגדוד כסמ"פ ולאחר מכן כמ"פ. תפקידו הבא היה קצין ההספקה החטיבתי של חטיבה 401. בהמשך שימש כקצין לוגיסטיקה באגד 215. במלחמת לבנון השנייה היה קצין הספקה באוגדה 162. במהלך מבצע עופרת יצוקה היה עוזר קצין לוגיסטיקה בבסיס צאלים. לאחר מכן, עזר היה ראש ענף לוגיסטיקה במרכז לאימונים לוגיסטיים, ואחר כך התמנה להיות קצין לוגיסטיקה של אוגדה 80. עזר פיקד על מרכז הדלק במהלך מבצע צוק איתן. לאחר מכן היה ראש ענף הספקה. בהמשך היה קצין לוגיסטיקה של פיקוד המרכז, ומפקד מרכז ההובלה במהלך מגפת הקורונה ובמבצע שומר החומות. לאחר מכן שימש כראש מחלקת תוא״ם בחיל הלוגיסטיקה. בשנת 2023, מונה לראש חטיבת הלוגיסטיקה. בשנת 2024, במהלך מלחמת חרבות ברזל מונה לראש מטה אגף הטכנולוגיה והלוגיסטיקה. קצין ההספקה החטיבתי של חטיבה 401. קצין לוגיסטיקה אגד 215. קצין אספקה באוגדה 162. עוזר קצין לוגיסטיקה בבסיס צאלים. ראש ענף לוגיסטיקה במרכז לאימונים לוגיסטיים. קצין הלוגיסטיקה של אוגדה 80. מפקד מרכז הדלק. ראש ענף הספקה. קצין הלוגיסטיקה של פיקוד המרכז. מפקד מרכז ההובלה. ראש מחלקת תוא״ם בחיל הלוגיסטיקה. ראש חטיבת הלוגיסטיקה ראש מטה אגף הטכנולוגיה והלוגיסטיקה. עזר נולד בתל אביב וגדל בבת ים. הוא נשוי ואב לארבעה ילדים, בנו הבכור נפטר.
גווראם ממפלי

גְּווָרָאם מַמְפָּלִי (בגאורגית: გუარამ მამფალი; נפטר בשנת 882) או גוּאָרָם מַמְפָּלִי היה נסיך גאורגי משושלת בגרטיוני ובנו הצעיר של אשוט הראשון (אנ'), מייסד שושלת הבגרטים של נסיכות איבריה (אנ') / כארתלי. גווראם חלק את השליטה על החזקות התורשתיות של טאו-קלארג'תי (כארתלי עילית) עם שני אחיו - בגרט הראשון (אנ'), שנשא בתואר הביזנטי קורופלאטס (אנ') ואַדַארנַאסֶה השני (אנ'), שחלקו היה השטח שממזרח לרכס ארסיאני (אנ') למעט קולה (אנ') (כיום בטורקיה). על פי הרשומות הגאורגיות גווראם היה נשוי לאחותו של השליט הארמני (אנ') אשוט (אנ'). גווראם נקט במדיניות התרחבות אגרסיבית. הוא השתלט על האויב המסורתי של הבגרטים האמיר הערבי של טביליסי, גאבולוץ (גאו'), ושלח אותו בשלשלאות לביזנטיון. לאחר הכחדת שלטון הפיטיאשח (אנ') של גוגארק (אנ'), ששלט על מספר אזורים על גבול גאורגיה-ארמניה, ובכך השיג גווראם שליטה על ג'אוואחתי, תריאלתי (אנ'), אַבּוֹצִי (אנ') וארטאני. בשנות חייו האחרונות, לפני שנת 876, חילק גווראם את נכסיו. את נכסיו בארמניה (אבוצי) לידי גיסו סמבאט הראשון מארמניה (אנ'), והפך לנזיר. בשנת 882 נפטר גווראם ואחזקותיו הנותרות על תריאלתי (אנ') הועברו לטובת ליפריט הראשון בר'וואשי (גאו'), נסיך בולט בן חסותו של דוד הראשון והביזנטים. ליפריט השתלט על תריאלתי, בנה שם את מצודת קלדקארי (אנ') והעמיד את עצמו תחת שליטה של אחיינו של גווראם, דוד הראשון קורופלאטס. נאסרה, שהיה בנו הבכור והיחיד של גווראם שנותר בחיים, איבד למעשה את יתרת ירושתו. דבר שהביא כפי הנראה לזה שהוא רצח את דוד הראשון. מעשה אשר תואר בכרוניקה מימי הביניים. בנו הצעיר של גווראם, אשוט, נפטר בחיי אביו, בשנת 869. לגווראם הייתה גם בת ששמה אינו מתועד. היא הייתה נשואה לשני שליטים אבחזים רצופים בגרט הראשון (אנ') ואדרנסה השני (אנ'). גווראם בילה את שנותו חייו האחרונות כנזיר במנזר אופיזה (אנ'), שם נקבר לאחר מותו ב-882. (אנ') (2003), Studies in Medieval Georgian Historiography: Early Texts And Eurasian Contexts, p. 357, 388. Peeters Publishers (אנ'), מסת"ב 90-429-1318-5 (הספר בקטלוג ULI)
בית הכנסת קדאבאמבאגם מתאנצ'רי

בית הכנסת קָדאבאמבּאגָם מָתָאנצֶ'רִי (במלאיאלאם: കടവു൦ഭാഗ൦ മട്ടാഞ്ചേര൴വകംജ ജിംജ ടവു൦ഭാഗ൦ ജൂതപള്ളി ), הוא בית כנסת יהודי, מהעתיקים ביותר בהודו, המצוי במאתנצ'רי (אנ'), אשר בקוצ'ין, במדינת קראלה. על פי המסורת, בית הכנסת נקרא בשמו של בית כנסת שקדם לו, ששכן בעבר בקודונגאלור (אנ'), על גדת הנהר, ליד מזח הסירות. פירוש השם הוא "על שפת הנהר". ככל הידוע, היהודים הראשונים שהגיעו להודו, התיישבו בקוצ'ין. בית הכנסת הראשון נבנה במתאנצ'רי בשנת 1344 והוא ידוע כבית הכנסת קוצ'נגאטי וכעבור 200 שנה, בשנת 1544, נבנה "בית הכנסת קדאבאמבאגם". בנוסף, נבנו גם בית הכנסת פארדסי בשנת 1568 ובית הכנסת ת'קומבגאם מתאנצ'רי (אנ') בשנת 1647, אשר לא השתמר. בית הכנסת פנה לכיוון דרום מערב, אל ירושלים והיו בו שתי "תיבות": האחת שימשה לתפילות בימי החול והיא ניצבה במרכז האולם. השנייה שימשה רק בשבתות ובחגים וניצבה ביציע עזרת הנשים, מופרדת בסבכה. סביב התיבה התחתונה ולאורך הקירות הונחו ספסלי עץ. הרצפה הייתה מכוסה בשטיחים ובמחצלות, והמתפללים התהלכו עליהם יחפים. בית כנסת זה נחשב לאחד מבתי הכנסת היפים בקראלה, בזכות רהיטי העץ המגולף והעיטורים שהיו על קירותיו ותקרתו. העיטורים כללו מוטיבים דומים לאלה שנראו במסגדים ובמקדשים ההינדיים בסביבה. בית כנסת זה נודע בזכות סיפורים אודות נסים מופלאים שהיו קשורים בו והיה נערץ הן על ידי היהודים והן על ידי מקומיים שאינם יהודים. בשנת 1955 עלתה כל הקהילה לישראל ובית הכנסת ננטש והפך למפעל לייצור חבלים ומחסן קוקוס. בהמשך, רהיטי בית הכנסת ועזרת הנשים נשלחו לישראל והם שמורים במוזיאון ישראל. ארון הקודש נשלח אף הוא לישראל ונבנה מחדש בבית כנסת במושב נחלים. העתק שלו נמצא במושב גבעת כ"ח, בו גרות משפחות מעולי קוצ'ין. בספטמבר 2019 קרס החלק הקדמי של מבנה בית הכנסת, בשל גשמי המונסון ואז "הולאם" על ידי המחלקה לארכאולוגיה של קראלה, שופץ, שוחזר ומשמש כמוזיאון מורשת. . יהדות קוצ'ין Waronker, Jay (2010-10-20). "The Synagogues Of Kerala, India: Their Architecture, History, Context, And Meaning" (באנגלית). נבדק ב-14 יולי 2024. פנים בית הכנסת קָדאבאמבּאגָם, באתר museum.imj.org.il "Synagogue should be a hub of Kerala Jews history: Experts". The Times of India. 2021-07-03. ISSN 0971-8257. נבדק ב-2024-07-14. "Ernakulam: Archaeology department erects a roof over synagogue in Mattancherry". The Times of India. 2021-09-13. ISSN 0971-8257. נבדק ב-2024-07-14. הדרכים הצדדיות של ישראל: "זו שליחות, העברת לפיד לדור הבא. יש זמן בחיים שצריך לעשות, ולא לעצמך" | ישראל היום, באתר www.israelhayom.co.il, ‏2024-06-21 "Kochi : Call to protect Malabari synagogue gets louder". The Times of India. 2021-06-29. ISSN 0971-8257. נבדק ב-2024-07-14. Harigovind, Abhinaya (2019-09-11). "Piece of Jewish history reduced to rubble in rain in Kerala". The Hindu (באנגלית). נבדק ב-14 יולי 2024. "Kadavumbhagam Synagogue on a path to revival". The New Indian Express. נבדק ב-14 יולי 2024.
Rämmar

Rämmar (בעברית: להרעיש) הוא אלבום האולפן השני של הלהקה האסטונית 5מינוסט. את האלבום הוציאה לאור חברת התקליטים לג'נדרן רקורדס ב-1 במאי 2017, כשנה לאחר הוצאת אלבום הבכורה של הלהקה, Korralik Saavutus – Aasta Plaat. בדומה לאלבום הבכורה, Rämmar משמר את סגנון הרוק האלטרנטיבי והפאנק של 5מינוסט. עם זאת, האלבום הזה לא כולל שיתופי פעולה עם אמנים אחרים. הוא כולל שמונה רצועות, כולן מושרות באסטונית, ואורכו הכולל עומד על 24 דקות בדיוק. לפרסום האלבום לא קדם סינגל מסחרי, גישה ייחודית ולא שגרתית בעולם המוזיקה, במיוחד באלבומי אולפן בהם נהוג להוציא לפחות סינגל אחד כדי לקדם את מכירותיו וההאזנות שלו. בעטיפנ ניתן לראות אדם הלובש חולצה שחורה עם הכיתוב rämmar בלבן במרכזה. האדם נושא על כתפיו מישהי, כשידיו אוחזות בעכוז שלה. משני צידי התמונה ניתן לראות ידיים נוספות המחזיקות זיקוקים מוארים. "Korralik Saavutus - Aasta Plaat - Album by 5MIINUST". Spotify. ארכיון מ-20 בפברואר 2024. נבדק ב-2024-02-20. {{cite web}}: (עזרה)
אולם הקונצרטים של בית הכנסת הישן בחרבין

אולם הקונצרטים של בית הכנסת הישן בחרבין (בסינית: 哈尔滨老会堂音乐厅) הוא אולם קונצרטים בחרבין, מחוז חיילונגג'יאנג, סין, ובעבר בית הכנסת הישן של חרבין מ-1909 עד 1963. עם שיפוצו בשנת 2014, הוא נפתח מחדש כאולם קונצרטים מרכזי בעיר. בעיר חרבין התגוררו אלפי יהודים. מספר הפזורה היהודית שחיו בחרבין היה למעלה מ-20,000 בשנות ה-20, מה שהפך את חרבין למרכז המשותף הגדול ביותר ליהודים במזרח הרחוק. ב-15 בינואר 1909, האולם נפתח כבית הכנסת הכללי של חרבין (哈尔滨犹太总会堂), האתר הדתי היהודי העיקרי בעיר. חטיבת הביניים היהודית לשעבר, הייתה צמודה לבית הכנסת, המקום עדיין שמור היטב והוסב לבית ספר למוזיקה. ביוני 1931 נהרס הבניין בשריפה גדולה ושופץ. אברהם קאופמן, אז מנהיג קהילת יהודי חרבין, עבד בבית הכנסת בין השנים 1919-1945. בשנת 2013, יותר ממיליארד יואן סיני, שהם מעל ל-13 מיליון דולר, הוצאו על ידי עיריית חרבין, על שיפוץ הבניין והסבתו לאולם מוזיקה. האולם נפתח מחדש בשנת 2014. דן בן כנען, ראש המרכז למחקר ישראל־סין באוניברסיטת היילונגג'יאנג, המתגורר בחרבין, היה אחראי על נושא השחזור. בן־כנען חוקר את ההיסטוריה של הקהילה היהודית בעיר, וכן יועץ בנושא לממשלת המחוז. כוונת הארכיטקטים הסינים הייתה, לשחזר במדויק את מבנה בית הכנסת כפי שהיה בעבר, אולם לא היה ניתן להשיג את תוכניות הבניה המקוריות. לצורך השחזור הם נעזרו בתמונות נדירות, שנמצאו אצל בני משפחותיהם של יוצאי חרבין. במאי 2013, הבניין הוגדר כבניין ארצי מוגן. סדרות קונצרטים מתקיימות באולם, לאורך כל השנה. חנות ספרים נוסטלגית נמצאת בקומה השלישית של האולם. מדיה וקבצים בנושא אולם הקונצרטים של בית הכנסת הישן בחרבין בוויקישיתוף "冰城百年犹太老会堂改造将再现历史风貌". xinhuanet.com. אורכב מ-המקור ב-4 באפריל 2019. נבדק ב-4 באפריל 2019. {{cite web}}: (עזרה) "85-year-old Synagogue Marks Chinese-Jewish Friendship". china.org.cn. נבדק ב-4 באפריל 2019. {{cite web}}: (עזרה) חיים לב, שוחזר בית הכנסת העתיק בחרבין, באתר ערוץ 7, ‏23 ליוני 2014 "老会堂音乐厅 用音乐讲述城市的传奇". sohu.com. אורכב מ-המקור ב-4 באפריל 2019. נבדק ב-4 באפריל 2019. {{cite web}}: (עזרה) "《中外声乐作品音乐会》成功举办". dbw.cn. אורכב מ-המקור ב-4 באפריל 2019. נבדק ב-4 באפריל 2019. {{cite web}}: (עזרה) "哈尔滨老会堂音乐厅". whzx.gov.cn. אורכב מ-המקור ב-4 באפריל 2019. נבדק ב-4 באפריל 2019. {{cite web}}: (עזרה) ""音乐书吧" 将是犹太老会堂音乐厅的全新打开方式！". sohu.com. אורכב מ-המקור ב-4 באפריל 2019. נבדק ב-4 באפריל 2019. {{cite web}}: (עזרה)
דוד אופנהיים (רב וחוקר)

דָּוִד אוֹפֶּנְהַיְם (18 בדצמבר 1816, ה'תקע"ו–21 באוקטובר 1876, ה'תרל"ז) היה רב ומחבר מאמרים מדעיים יליד מוראביה. אופנהיים נולד בלייפניק ליששכר בר (ברנרד) אופנהיים, רב ישיבת אייבשיץ. אופנהיים למד תורה בישיבת אביו, ובשנת 1834 (ה'תקצ"ד) עבר לפראג, שם המשיך בלימודי תורה, כמו גם בלימודים כלליים באוניברסיטת פראג. בשנת 1846 (ה'תר"ו) התמנה לרב קהילת ימניץ, ובשנת 1857 (ה'תרי"ז)/1859 (ה'תרי"ט) לרב קהילת נאג'בצ'קרק, תפקיד שאותו מילא עד מותו. הוא נבחר לעמוד בראש סמינר רבני בבודפשט, אך נפטר בווינה בטרם נפתח הסמינר. אופנהיים חיבר מאמרים מדעיים וחיבורים אחרים שהתפרסמו בכתבי עת רבים, דוגמת המגיד, ישורון, בן חנניה, Allgemeine Zeitung des Judentums ו-MGWJ. גישתו הדתית של אופנהיים הייתה שמרנית, והוא התנגד לדעותיו המתקדמות של לאופולד לעף, אשר תקף אותו במאמרו בבן חנניה. אחיו, חיים, היה גם כן רב ומחבר מאמרים שנדפסו בכתבי עת שונים. בנו, יואכים, היה אף הוא רב. "אופנהיים, ר' דוד בן יששכר בר", האנציקלופדיה העברית (כרך ב, עמ' 76), חברה להוצאת אנציקלופדיות, תשי"א. גוטהרד דויטש, ‏"דוד אופנהיים", במהדורת 1901–1906 של האנציקלופדיה היהודית (באנגלית) לפי האנציקלופדיה העברית בשנת ה'תרי"ז, ולפי האנציקלופדיה היהודית בשנת 1859 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Niid for Spiid

Niid for Spiid הוא המיני-אלבום הראשון של הלהקה האסטונית 5מינוסט. את האלבום הוציאה ב-23 באפריל 2018 לאור חברת התקליטים לג'נדרן רקורדס, כשנה לאחר צאת אלבום אולפן השני של הקבוצה, Rämmar. קדם לפרסומו לא יצא אף סינגל מסחרי. הוא כולל ארבע רצועות, כולן מושרות באסטונית, ואורכו עומד על 12 דקות ושתי שניות. כמו באלבום הקודם, גם כאן לא יצא אף סינגל מסחרי כדי לקדם את המיני-אלבום לפני פרסומו, גישה ייחודית ולא שגרתית בתעשיית המוזיקה, במיוחד באלבומי אולפן בהם נהוג להוציא לפחות סינגל אחד כדי לקדם את מכירותיו וההאזנות שלו. Niid for Spiid הופק והוקלט בסיוע של חברת לג'נדרן רקורדס. הוא משקף את השפעות הרוק האלטרנטיבי והפאנק שמאפיינות את הלהקה. שיריו מאופיינים בכתיבה כנה, המלווה בכלי נגינה רועשים. עטיפת האלבום מציגה נוף של כביש מהיר שצולם מתוך רכב נוסע. ניתן לראות את הכביש מתמשך לעבר האופק, כשמשני צדדיו עצים ושטחים פתוחים. בחלק העליון הימני של התמונה מופיע שם הלהקה "5MIINUST" והכיתוב Niid for Spiid EP בסגנון גרפי בצבע לבן. "Niid for Spiid - EP - EP by 5MIINUST". Spotify. ארכיון מ-20 בפברואר 2024. נבדק ב-2024-02-20. {{cite web}}: (עזרה)
התזמורת הקטנה

התזמורת הקטנה (באנגלית: Jammers) היא סדרת טלוויזיה ישראלית לפעוטות בת 30 פרקים אשר שודרה בערוץ בייבי בין השנים 2005 ו-2017. הסדרה בוימה על ידי יותם כהן, והופקה על ידי טלית הפקות, כאשר פיל אנימציה, חברת ההנפשה של הסדרה, היו שותפים בהפקה. הסדרה דובבה ונכתבה על ידי צביקה פורמן, כאשר טניה ג'קסון ושירה קופרמן היו שותפות לכתיבה. המופע עוקב אחר קוורטט מוזיקלי המורכב מכלי נגינה מואנשים: סקסופון זהוב, קונטרבס אדום, תוף ירוק ופסנתר ורוד. המבקר במדינות זרות, שם הם פוגשים כלי נגינה מקומיים. הסקסופון, הקונטרבס, התוף והפסנתר שומעים צלילים חדשים ולומדים סגנון מוזיקה אחר כאשר הם מנגנים מנגינה עם חברם החדש ביחד. סדרה זו מהווה מבוא לכלי נגינה ולצלילים של תרבויות שונות. לסדרה 30 פרקים: • בנג'ו • דידג'רידו • כינור • קסילופון • חצוצרה • גיטרה חשמלית • סיטאר • נבל • חליל • עוגב • דרבוקה • אקורדיון • מפוחית • טובה • תופי קונגה • טרומבון • תיבת נגינה • חמת חלילים • מצלתיים • קרן יער • מנדולינה • גיטרה • חליל שפרד • קלימבה • חליל פאן • אבוב • אולם קונצרטים • קלרינט • מפוח יד • תוף מרים
Kõik on süüdi

Kõik on süüdi (בעברית: כולם אשמים) הוא המיני-אלבום השני של הלהקה האסטונית 5מינוסט. את האלבום הוציאה ב-30 בנובמבר 2021, כשלוש שנים לאחר צאת המיני-אלבום הראשון של הלהקה, Niid for Spiid‏ (2018). קדם לפרסומו יצא "Koptereid" כסינגל המוביל מתוכו. הוא כולל חמש רצועות, כולן מושרות באסטונית, ואורכו עומד על 17 דקות וחמישים ואחת שניות. Kõik on süüdi הופק בתקופת שינויים והתפתחות מוזיקלית עבור הלהקה. בזמן שעבר מאז צאת המיני-אלבום הראשון שלהם המשיכה 5מינוסט לחקור ולהתנסות בסגנונות מוזיקליים שונים וחדשים. "Koptereid" יצא כסינגל המוביל מתוך האלבום. הוא זכה להצלחה רבה וצבר השמעות רבות בתחנות הרדיו המקומיות. הוצאת הסינגל נוגדת את אסטרטגיית השיווק של הלהקה בשלוש יצירותיה האחרונות. "Kõik on süüdi - EP by 5MIINUST". Spotify. ארכיון מ-20 בפברואר 2024. נבדק ב-2024-02-20. {{cite web}}: (עזרה)
Kannatused ehk külakiigel pole stopperit

Kannatused ehk külakiigel pole stopperit הוא אלבום אולפן משותף של הלהקה האסטונית 5מינוסט ושל הצמד המוזיקלי פולופ. את האלבום הוציאה ב-26 באפריל 2024 לאור חברת התקליטים יוניברסל מיוזיק גרופ. יצאו מתוכו שני סינגלים: "(Nendest) narkootikumidest ei tea me (küll) midagi", שייצג את אסטוניה באירוויזיון 2024 והגיע למקום ה-20 עם 37 נקודות, ו-"Isegi kakelda pole kellegagi". ב-6 בנובמבר 2023 נחשפו רשימת השירים שישתתפו בקדם האסטוני לאירוויזיון 2024, ביניהם נמנה "(Nendest) narkootikumidest ei tea me (küll) midagi". הוא העפיל לגמר עוד מהסיבוב הראשון של חצי הגמר, ולאחר מכן הוגרל להופיע תשיעי בסדר ההופעות בגמר, שנערך ב-17 בפברואר. בשלב השני של הגמר צבר השיר 26,422 הצבעות – כפול מהמקום השני, ונבחר לייצג את אסטוניה באירוויזיון 2024. הוצאת השיר הניבה את שיתוף הפעולה הראשון בין 5מינוסט לפולופ. בסוף מופע חצי הגמר באירוויזיון הוכרז כי אסטוניה סיימה את הערב בין עשרת המדינות שהעפילו לשלב הגמר. מאוחר יותר התברר כי אסטוניה דורגה במקום השישי עם 79 נקודות. אסטוניה הגיעה בגמר למקום ה-20 עם 37 נקודות, 4 נקודות מהשופטים ו-33 נקודות מהקהל. Kannatused ehk külakiigel pole stopperit – ספוטיפיי (Nendest) narkootikumidest ei tea me (küll) midagi – ספוטיפיי Holdiness, Timothy. "Eurovision 2024 Semi-Final One Qualifiers". ESCXTRA (באנגלית בריטית). ארכיון מ-14 במאי 2024. נבדק ב-2024-05-14. {{cite news}}: (עזרה) Sturtridge, Isaac. "REVEALED: The Eurovision 2024 semi-final and final jury/televote detailed voting results". ESCXTRA (באנגלית בריטית). ארכיון מ-14 במאי 2024. נבדק ב-2024-05-14. {{cite news}}: (עזרה) Isegi kakelda pole kellegagi – ספוטיפיי Kuningas, Rasmus (6 בינואר 2024). "Eesti Laul 2024 poolfinaali esinemisjärjekord on selgunud" [The performance order for the semi-finals of Eesti Laul 2024 has been announced]. Eesti Rahvusringhääling (באסטונית). נבדק ב-22 בפברואר 2024. {{cite web}}: (עזרה) Vautrey, Jonathan (20 בינואר 2024). "Eesti Laul 2024: OLLIE and 5MIINUST x Puuluup among semi-final qualifiers". Wiwibloggs (באנגלית אמריקאית). נבדק ב-22 בפברואר 2024. {{cite web}}: (עזרה) Rebane, Karmen (5 בפברואר 2024). "Selgus Eesti Laulu finaali esinemisjärjekord" [The performance order of the final of the Estonian Song has been revealed]. Eesti Rahvusringhääling (באסטונית). נבדק ב-22 בפברואר 2024. {{cite web}}: (עזרה) Rebane, Karmen (21 בפברואר 2024). "5miinust ja Puuluup võitsid ülekaalukalt kõik Eesti Laulu hääletusvoorud" [5miinust and Puuluup overwhelmingly won all voting rounds of Eesti Laulu]. Eesti Rahvusringhääling (באסטונית). נבדק ב-22 בפברואר 2024. {{cite web}}: (עזרה) Shokayan, Antranig (17 בפברואר 2024). "Estonia: 5miinust and Puuluup win Eesti Laul 2024". Wiwibloggs (באנגלית אמריקאית). נבדק ב-22 בפברואר 2024. {{cite web}}: (עזרה) ESC, Eurovision 2024: The First Semi-Final Qualifiers, ‏7 במאי 2024 JONATHAN VAUTREY, Eurovision 2024 semi-finals: Detailed results show Croatia and Israel won each show, ‏12 במאי 2024
תפוס כיוון

תפוס כיוון היה שעשועון טלוויזיה לילדים ששודר בערוץ 2, במשבצת השידור של הזכיינית טלעד בין השנים 1993–1994 בו שני זוגות ילדים התחרו זה בזה והיו צריכים לענות על שאלות טריוויה שונות ולבצע בהצלחה משימות פיזיות שונים. את התוכנית הנחה אמנון פישר. התוכנית התחילה תמיד עם אתגר פיזי אותו שתי זוגות המתמודדים היו צריכים לפתור תוך כדי שיתוף פעולה. הקבוצה שזכתה באתגר הראשונה קיבלה את האפשרות לענות על שאלת הטריוויה הראשונה בשלב הבא של התוכנית. בשלב הבא כל זוג נשאל בתורו שאלת טריוויה, שאם היה יודע את התשובה עליה, היה מקבל נקודות. אם לא היה יודע את התשובה, על אחד המתמודדים באותו זוג היה לומר את המשפט "תפוס כיוון" והשאלה הייתה עוברת לזוג השני. אם גם הזוג השני לא היה יודע את התשובה, הייתה השאלה חוזרת שוב לזוג הראשון ואם לא היה מוסר תשובה לשאלה, היה עליו לבצע אתגר פיזי. כשאחד הזוגות היה מוסר תשובה לא נכונה, היה הזוג השני מקבל את הנקודות. בסיום התוכנית, הזוג שצבר פחות נקודות, היה מודח מהמשחק וזכה בפרס ניחומים, ואילו הזוג שצבר יותר נקודות, היה עולה לשלב "משימת הגמר", בו היה עליו לבצע מספר משימות פיזיות תוך דקה אחת. אם היה עומד באתגר, היה זוכה ב-500 ש"ח, ואם היה נכשל, זכה בפרס ניחומים. ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מת לעוף

מת לעוף (באיטלקית: Volere volare) הוא סרט קומדיה איטלקי משנת 1991 בבימויו של מאוריציו ניצ'טי וגווידו מנולי. בסרט מככבים מאוריציו ניצ'טי, אנג'לה פינוקיארו ופטריציו רוברסי. הסרט משלב לייב אקשן עם אנימציה מסורתית. עלילת הסרט מתמקדת במאוריציו (אותו מגלם מאוריציו ניצ'טי), אדם אקסצנטרי, מגושם ומופנם אשר אחראי על הוספת אפקטיים קוליים בסרטים מצוירים אמריקנים קלאסים. אחיו, שהוא גם שותפו העסקי, עוסק למחייתו בדיבוב לאיטלקית של סרטים פורנוגפיים זרים. מאוריציו הופך במהלך הסרט בהדרגה לדמות מונפשת, וככל שהטרנספורמציה מתקדמת חייו הופכים ליותר ויותר סוריאליסטיים ומסובכים. רגע לפני שהוא הופך לדמות מצוירת הוא פוגש את מרטינה (אנג'לה פינוקיארו) עם עבודה מאוד לא שגרתית בה הוא מתאהב. מאוריציו ניצ'טי - בתפקיד מאוריציו אנג'לה פינוקיארו - בתפקיד מרטינה פטריציו רוברסי - בתפקיד פטריציו "מת לעוף", במסד הנתונים הקולנועיים IMDb (באנגלית) "מת לעוף", באתר AllMovie (באנגלית) "מת לעוף", באתר Rotten Tomatoes (באנגלית) "מת לעוף", באתר Box Office Mojo (באנגלית) "מת לעוף", במסד הנתונים הקולנועיים KinoPoisk (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מת לעוף".
לב ויינשטיין

לב ויינשטיין (ברוסית: Лев Альбертович Вайнштейн‏; 6 בדצמבר 1920 - 8 בספטמבר 1989) היה פיזיקאי סובייטי ממוצא יהודי. הוא התמחה בתחום בניית רכיבים אלקטרוניים לתדרים גבוהים במיוחד. לב ויינשטיין נולד בשנת 1920 במוסקבה למשפחה יהודית. אביו היה כלכלן. הוא נעצר בפעם הראשונה בשנת 1930 ובהמשך עוד מספר פעמים. לאחר תקופת מעצר אחרונה הוא חויב להתגורר בקזחסטן. בשנת 1957 הוא טוהר מכל אשמה, חזר למוסקבה ובשנת 1962 התמנה לפרופסור. לב ויינשטיין סיים לימודי בית ספר בשנת 1938 והחל לימודי פיזיקה באוניברסיטת מוסקבה. בשנת 1943 הוא סיים את הלימודים והמשיך לימודי תואר שלישי אותה סיים בשנת 1947. בשנת 1947 ויינשטיין החל לעבוד במכון לחקר רדיו שעסק בלחימה אלקטרונית. בשנת 1953 הוא סיים עבודת פוסט-דוקטורט. בשנת 1957 ויינשטיין החל לעבוד במכון לחקר בעיות פיזיקה של אקדמיה למדעים של ברית המועצות. במקביל לעבודה במכון ויינשטיין היה מלמד במכון לפיזיקה וטכנולוגיה של מוסקבה ומשנת 1959 כיהן בדרגת פרופסור. בשנת 1966 ויינשטיין התקבל כחבר בהתכתבות לאקדמיה למדעים של ברית המועצות. ויינשטיין היה מומחה לחקר תופעת עקיפה, התפשטות גלים, בניית רכיבים אלקטרוניים לתדרים גבוהים במיוחד. הוא כתב כ-160 מאמרים מדעיים ו-9 ספרים. ויינשטיין נפטר בשנת 1989 במוסקבה ונטמן בבית העלמין ניקולו-ארכנגלסקויה. בשנת 1990 ויינשטיין קיבל פרס ברית המועצות. ביוגרפיה (ברוסית)
וייר

האם התכוונתם ל... ג'וליאן אלדן וייר – צייר אימפרסיוניסט אמריקני ג'ון פרגוסון וייר – צייר, פסל, סופר ומחנך אמריקאי ג'סי וייר – זמרת-יוצרת יהודייה-אנגלייה האנה וייר – שחקנית אנגלייה-יהודייה כריס וייר – קומיקסאי אמריקאי ליאון וייר – מוזיקאי אמריקאי עידו וייר – כדורגלן ישראלי פביאן וייר – גנרל בריטי פטר וייר – קצין בכיר בוורמאכט רוברט וולטר וייר – אמן ומחנך אמריקאי הר וייר ויר